Rugby is verreweg die gewildste sportsoort in dié land en Tonga is een van die min lande waar rugby die hoofsport is. Slegs die Cookeilande, Fidji, Nieu-Seeland, Samoa en Wallis kan soortgelyke bewerings maak. Die Tongaanse nasionale rugbyspan het sedert 1987 vir byna elke rugbywêreldbekertoernooi (behalwe vir dié van 1991) gekwalifiseer en behoort tot die 12 top-rugbyspanne wêreldwyd. Hulle is veral bekend vir die tradisionele "sipi tau"-oorlogsdans voor elke wedstryd.